Προσδιορισμός επιπέδων πεπτιδίου YKL-40 στον ορό παχύσαρκων προεφηβικών παιδιών. Συσχέτιση με παχυσαρκία και αντίσταση στην ινσουλίνη:
Creators: name: Κύργιος, Ιωάννης Κωνσταντίνου
Publisher: name: Aristotle University of Thessaloniki
Year: 2010
Subjects: YKL-40
Παχυσαρκία - αντίσταση στην ινσουλίνη
Προεφηβικά παιδιά
Obesity - insulin resistance
Prepubertal children

description: Εισαγωγή: Το πεπτίδιο YKL-40 αποτελεί έναν τελευταία αναγνωρισμένο δείκτη φλεγμονής, ενδοθηλιακής δυσλειτουργίας και διαβήτη στους ενήλικες. Πρόσφατα ενοχοποιήθηκε και ως ανεξάρτητος προγνωστικός δείκτης τόσο της συνολικής όσο και ειδικά της καρδιαγγειακής θνησιμότητας. Ο ρόλος του στην παιδική παχυσαρκία δεν έχει ακόμη μελετηθεί. Σκοπός: Να προσδιοριστούν τα επίπεδα του πεπτιδίου YKL-40 στον ορό παχύσαρκων προεφηβικών παιδιών και να ελεγχθεί αν σχετίζονται με την παχυσαρκία, την αντίσταση στην ινσουλίνη και τη φλεγμονή. Ασθενείς και μέθοδοι: Σαράντα ένα παχύσαρκα προεφηβικά παιδιά και 41 λεπτόσωμα προεφηβικά παιδιά ίδιας ηλικίας και φύλου συμπεριλήφθηκαν στη μελέτη. Για τον ορισμό της παχυσαρκίας χρησιμοποιήθηκαν διεθνώς αποδεκτά όρια τα οποία προέκυψαν μετά από εφαρμογή του ορισμού της παχυσαρκίας των ενηλίκων [δείκτης μάζας σώματος (ΔΜΣ) 30kg/m2] στα παιδιά χρησιμοποιώντας τη μέθοδο LMS [μέθοδος που λαμβάνει υπόψη την ασυμμετρία (L), τη διάμεσο (M) και το συντελεστή μεταβλητότητας (S)]. Αντίστοιχα, μετά από εφαρμογή του ορίου των υπέρβαρων ενηλίκων (ΔΜΣ 25kg/m2), καθορίστηκαν τα όρια των παιδιών με φυσιολογικό βάρος. Η αντίσταση στην ινσουλίνη εκτιμήθηκε με το δείκτη HOMA-IR (μοντέλο εκτίμησης της αντίστασης στην ινσουλίνη). Μετρήθηκαν η αρτηριακή πίεση (ΑΠ) και το ποσοστό λίπους με τη μέθοδο της βιοηλεκτρικής εμπέδεισης. Επίσης προσδιορίστηκαν οι τιμές γλυκόζης και ινσουλίνης νηστείας, το λιπιδαιμικό προφίλ, ο αριθμός λευκών αιμοσφαιρίων, η CRP, τα επίπεδα ινωδογόνου καθώς και των τρανσαμινασών SGOT και SGPT. Αποτελέσματα: Τα παχύσαρκα παιδιά είχαν υψηλότερα επίπεδα YKL-40 στον ορό σε σύγκριση με τα υγιή παιδιά της ομάδας ελέγχου (50.7 έναντι 41.0ng/ml, p=0.006). Τα παιδιά με αντίσταση στην ινσουλίνη εμφάνισαν επίσης υψηλότερα επίπεδα YKL-40 συγκριτικά με τα αυτά χωρίς αντίσταση στην ινσουλίνη αφού λήφθηκε υπόψη η ηλικία, το φύλο και ο ΔΜΣ (59.2 έναντι 42.7ng/ml, p=0.002). Το πεπτίδιο YKL-40 εμφάνισε θετική συσχέτιση με την ηλικία (r=0.391, p=0.001), το ΔΜΣ (r=0.416, p&lt;0.001), το ποσοστό λίπους (r=0.398, p=0.001), την ινσουλίνη νηστείας (r=0.490, p&lt;0.001), τη γλυκόζη νηστείας (r=0.358, p=0.002), τη συστολική ΑΠ (r=0.497, p&lt;0.001) και τον αριθμό των λευκών αιμοσφαιρίων (r=0.283, p=0.02). Δεν παρατηρήθηκαν σημαντικές συσχετίσεις μεταξύ των επιπέδων YKL-40 και των επιπέδων της ολικής χοληστερόλης, των τριγλυκεριδίων, της HDL και LDL χοληστερόλης, των τρανσαμινασών SGOT και SGPT, της CRP και του ινωδογόνου (p&gt;0.05). Τα επίπεδα του πεπτιδίου YKL-40 διατήρησαν τη σημαντική θετική συσχέτιση με το δείκτη HOMA-IR αφού λήφθηκε υπόψη η επίδραση της ηλικίας, του ΔΜΣ, του αριθμού των λευκών αιμοσφαιρίων και της συστολικής ΑΠ (r2=0.398, p&lt;0.001). Συμπεράσματα: Στην παρούσα μελέτη βρέθηκε ότι τα επίπεδα του πεπτιδίου YKL-40 στον ορό είναι αυξημένα στα παχύσαρκα νεαρά άτομα και ότι αποτελούν έναν ανεξάρτητο δείκτη αντίστασης στην ινσουλίνη ακόμη και κατά την παιδική ηλικία. Προοπτικές μελέτες μένει να απαντήσουν αν όντως τα παιδιά με υψηλή συγκέντρωση πεπτιδίου YKL-40 στον ορό διατρέχουν μεγαλύτερο κίνδυνο για την εμφάνιση καρδιαγγειακών νοσημάτων στη μετέπειτα ζωή.
description: Introduction: YKL-40 is a newly recognized marker of inflammation, endothelial dysfunction and diabetes in adults. It has also been recently implicated as an independent predictor of overall and cardiovascular mortality. Its role in childhood obesity has not been evaluated yet. Objective: To measure serum YKL-40 levels in obese prepubertal children and examine possible associations with obesity, insulin resistance and inflammation. Patients and Methods: Forty-one obese prepubertal children and 41 age- and sex-matched lean prepubertal controls were included in the study. Obesity was defined based on pooled international data for body mass index (BMI) linked to the adult cut-off point of 30 kg/m2 [using the LMS method (a method that summarizes 3 curves: L for skewness, M for median, S for coefficient of variation)]. Body mass index linked to the adult cut-off point of 25 kg/m2 was used to define the controls. Insulin resistance was estimated using the homeostasis model assessment for insulin resistance (HOMA-IR) index. Blood pressure (BP) and body fat mass (BFM) were measured. Fasting glucose and insulin levels, lipid profile, white blood count (WBC), C-reactive protein (CRP), fibrinogen as well as SGOT and SGPT levels were assessed. Results: Obese children had higher serum YKL-40 levels compared with healthy controls (50.7 vs 41.0ng/ml, p=0.006). Insulin resistant individuals showed higher serum YKL-40 as compared with non-insulin resistant ones after adjusted for age, sex and BMI (59.2 vs 42.7ng/ml, p=0.002). YKL-40 levels were positively correlated with age (r=0.391, p=0.001), BMI (r=0.416, p&lt;0.001), BFM (r=0.398, p=0.001), fasting insulin (r=0.490, p&lt;0.001), fasting glucose (r=0.358, p=0.002), systolic BP (r=0.497, p&lt;0.001) and WBC (r=0.283, p=0.02). No significant correlations were found between levels of YKL-40 and those of total cholesterol, triglycerides, HDL, LDL cholesterol, SGOT, SGPT, CRP and fibrinogen (p&gt;0.05). After adjustment for age, BMI, WBC and systolic BP, HOMA-IR remained significantly associated with YKL-40 levels (r2=0.398, p&lt;0.001). Conclusions: This study suggests that serum YKL-40 levels are elevated in obese youth and represent an independent marker of insulin resistance even in childhood. Prospective studies are needed to determine whether children with high levels of serum YKL-40 are indeed at higher risk for future cardiovascular disease.